Svartskrubb

Svartskrubb (leccinum variicolor) er en sopp i skrubbeslekta (leccinum). Svartskrubb finnes alltid under bjørk og ofte på fuktige steder, som ved torvmose. Den ble først vitenskapelig beskrevet av skotten Roy Watling i 1969 da han jobbet i Edinburgh.

Kjennetegn
Fruktlegemet har karakteristisk grå til gråsvart hatt, ofte med lyse flekker. Sporepulveret er ofte okerfarget. Svartskrubb er, som alle skrubber, en rørsopp. Stilken er skjellet, og er typisk fra 6 til 15 centimeter høy og 2-3 cm tykk i fullvoksen tilstand.

Utbredelse
Svartskrubb kan finnes særlig i Norge, Sverige, Danmark og Storbritannia, og også delvis i Tyskland, Irland, på Island og i Frankrike og Sveits. Det er rapportert også at den trives godt i USA i symbiose med amerikaosp.

I Norge er svartskrubb spredt over hele landet, men er spesielt ofte observert ved Oslofjorden, på Sørlandet, i nærheten av Stavanger, i Sunnhordland, nær Trondheim og i Hålogaland. Den regnes i Norge som livskraftig.

Spiselig?
Som rå eller utilstrekkelig varmebehandlet er svartskrubb giftig, men skikkelig varmebehandlet regnes den som spiselig, og kan være en god matsopp.

Referanser

Eksterne lenker 
 
 

Giftige sopper
Matsopp
Skrubber
Arter formelt beskrevet i 1969
Normlisten for soppkontrollører